CELEX: 62007CA0453
Language: el
Date: 2008-09-25 00:00:00
Title: Υπόθεση C-453/07: Απόφαση του Δικαστηρίου (τρίτο τμήμα) της 25ης Σεπτεμβρίου 2008 (αίτηση του Verwaltungsgericht Gießen-Γερμανία για την έκδοση προδικαστικής αποφάσεως) — Hakan Er κατά Wetteraukreis (Συμφωνία συνδέσεως ΕΟΚ-Τουρκίας — Απόφαση 1/80 του συμβουλίου συνδέσεως — Άρθρο 7, πρώτο εδάφιο, δεύτερη περίπτωση — Δικαίωμα διαμονής ενήλικου τέκνου Τούρκου εργαζομένου — Μη άσκηση μισθωτής δραστηριότητας — Προϋποθέσεις απώλειας των κεκτημένων δικαιωμάτων)

22.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 301/12
            
         Απόφαση του Δικαστηρίου (τρίτο τμήμα) της 25ης Σεπτεμβρίου 2008 (αίτηση του Verwaltungsgericht Gießen-Γερμανία για την έκδοση προδικαστικής αποφάσεως) — Hakan Er κατά Wetteraukreis
   (Υπόθεση C-453/07) (1)
   
   (Συμφωνία συνδέσεως ΕΟΚ-Τουρκίας - Απόφαση 1/80 του συμβουλίου συνδέσεως - Άρθρο 7, πρώτο εδάφιο, δεύτερη περίπτωση - Δικαίωμα διαμονής ενήλικου τέκνου Τούρκου εργαζομένου - Μη άσκηση μισθωτής δραστηριότητας - Προϋποθέσεις απώλειας των κεκτημένων δικαιωμάτων)
   (2008/C 301/22)
   Γλώσσα διαδικασίας: η γερμανική
   Αιτούν δικαστήριο
   Verwaltungsgericht Gießen
   Διάδικοι στην υπόθεση της κύριας δίκης
   Hakan Er
   κατά
   Wetteraukreis
   Αντικείμενο
   Αίτηση έκδοσης προδικαστικής απόφασης — Verwaltungsgericht Gießen — Ερμηνεία του άρθρου 7, πρώτο εδάφιο, δεύτερη περίπτωση, της απόφασης 1/80 του Συμβουλίου Σύνδεσης, της 19ης Σεπτεμβρίου 1980, σχετικά με την προώθηση της σύνδεσης, και του άρθρου 59 του πρόσθετου πρωτοκόλλου σχετικά με τη μεταβατική φάση που προβλέπει η Συμφωνία Σύνδεσης μεταξύ της Ευρωπαϊκής Οικονομικής Κοινότητας και της Τουρκίας, το οποίο υπογράφηκε στις 23 Νοεμβρίου 1970 και συνήφθη, εγκρίθηκε και επικυρώθηκε εξ ονόματος της Κοινότητας με τον κανονισμό (ΕΟΚ) 2760/72 του Συμβουλίου, της 19ης Δεκεμβρίου 1972 (ΕΕ ειδ. έκδ. 11/002, σ. 149) — Δικαίωμα διαμονής Τούρκου υπηκόου που εισήλθε ανήλικος στο έδαφος κράτους μέλους στο πλαίσιο της οικογενειακής επανένωσης — Απώλεια του δικαιώματος διαμονής — Μη άσκηση κανονικής οικονομικής δραστηριότητας από τον ενδιαφερόμενο μετά την ενηλικίωσή του
   Διατακτικό
   Ένας Τούρκος υπήκοος, στον οποίο επιτράπηκε να εισέλθει, σε παιδική ηλικία, στο έδαφος κράτους μέλους στο πλαίσιο της οικογενειακής επανενώσεως και ο οποίος απέκτησε το δικαίωμα ελεύθερης προσβάσεως σε οποιαδήποτε μισθωτή δραστηριότητα της επιλογής του, βάσει του άρθρου 7, πρώτο εδάφιο, δεύτερη περίπτωση, της αποφάσεως 1/80, της 19ης Σεπτεμβρίου 1980, σχετικά με την προώθηση της σύνδεσης, η οποία εκδόθηκε από το συμβούλιο συνδέσεως που συστάθηκε με τη συμφωνία συνδέσεως μεταξύ της Ευρωπαϊκής Οικονομικής Κοινότητας και της Τουρκίας, δεν χάνει το δικαίωμα διαμονής εντός του κράτους μέλους, το οποίο απορρέει από αυτό το δικαίωμα ελεύθερης προσβάσεως, έστω και αν, στην ηλικία των 23 ετών, δεν έχει ασκήσει μισθωτή δραστηριότητα μετά το πέρας της σχολικής του εκπαιδεύσεως στην ηλικία των 16 ετών και μετέσχε σε κρατικά προγράμματα αρωγής προς εύρεση εργασίας, χωρίς ωστόσο να τα ολοκληρώσει.
   
      (1)  ΕΕ C 297 της 8.12.2007.